تقليد المطربات

تقليد المطربات
   كلمات 

أنا رتب تب يا واد انت

صبرك عليا اما اتنحنح .. إحم إحم

زى البطة تشوفنى تضحك لى وتفرح

ألعب وافرفش واتدلع واهوس قلوب لما أغني

واقلد التايهة وتسمع تضحك عليا وتتجنن

إسمع يا سيدى هقلد لك

كلثومة لما تكون واقفة

تهز راسها وترسم لك

بإيديها وعنيها الخفة

حنكها يسوى .. ميت مليون

والروح فداها .. روح وتهون

الناس تصقف وهس تضحك

وتطول ساعة ما تقول :

قال إيه حلف ما يكلمني

ده بس كلام والفعل ما فيش

يا سلام عليا اما اتزحزح

زى منيرة

ساعة ما تدخل ع المرسح

لابسة أميرة

ودراعها عريان ع الباهلي

وعينيها تسبى وتنده لي

نفس طويل .. اسم الله عليها

وصوت جميل .. ربنا يحميها

حلاوتها ساعة ما تغني

وتقول تمام اسمع منى :

أسمر ملك روحي

يا حبيبى تعالى بالعجل

فتحية هيا اللى بريمو

مالهاش مثيل فى الدنيا دي

شرف وصون ربى يزيده

يشهد به أصحاب و أعادي

يا سلام يا ناس على خفتها

ساعة ما ترقع ضحكتها

ههههههه هههههه

القصد بنت صنايعية

وصوتها فى الدنيا هدية

الله عليها ساعة ما تقول:

بلغوها إذا أتيتم حماها

أننى مت فى الغرام فداها

وفاطمة سرى يا روحى عليها

لطيفة تسبى بسحر عينيها

ساعة ما تيجى تكلمها

وتشوف عينيها النبى أحسن

سرعة تلقى قلبك يعشقها

تسمعها معذور تتجنن

الله عليها ساعة ما تقول :

كفاية اللى شوفته ولا مرة يعطف

حبيبى عليا وكتر الأسية

تقطع عروق المحبة


 شوف كمان 

تصنيف:اغانى باللغه المصريه
تصنيف:كلمات اغانى